Takket nei til «Game of Thrones»

Lily Allen takket nei til å spille krigerprinsessen Yara Greyjoy i «Game of Thrones» – fordi rollen involverte «for mye incest».

Den britiske artisten Lily Allen er tilbake etter fem år utenfor rampelyset. Hun fremstår mer moden og reflektert, men klarer på sine beste låter likevel å omsette dette i syrlige og morsomme tekster. Warner Music

Ntb

16. mai 2014

Det er nemlig popsangeren egen lillebror Alfie Allen (27) som spiller karakteren Theon Greyjoy, Yaras bror, i suksesserien. På debutplaten hennes laget hun sangen «Alfie» om ham, og dette hadde serieskaperne fått med seg.

– De spurte meg om jeg var interessert i å spille Theons søster. Jeg følte meg ukomfortabel fordi jeg måtte komme meg opp på en hest, og han måtte ha befølt meg og den slags. Da de sa hva rollen innebar, sa jeg nei takk, fortalte Lily Allen (29) da hun stilte opp i en Reddit Ask Me Anything-spørrerunde.

Det går hardt for seg i «Game of Thrones», også med Alfie Allens rollekarakter. Søsteren medgir at hun fant det «svært vanskelig å se» blant annet scenene der han tortureres.

Les også:

Les også Når han ikke skyter på prostituerte med armbrøst, er Jack Gleeson filosofistudent

Hun røper at hun gjerne ville vært med i «en musikalsk cameo som Sigur Rós gjorde» – og sikter til at det islandske bandet spilte et bryllupsband i en episode. Tilbake i 1998 spilte både Lily og Alfie Allen som unge tenåringer mindre roller i filmen «Elizabeth», med Cate Blanchett som den første britiske dronningen med dette navnet. (©NTB)